pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ทำไม? ต้องยกระดับการควบคุมโรค
วันจันทร์ที่ 19 กรกฎาคม 2564
ทําไม? ต้องยกระดับการควบคุมโรค
....
การยกระดับควบคุมโรคโควิด-19 ที่เข้มงวดขึ้นนั้น จําเป็นต้องให้สอดคล้องกับสถานการณ์การแพร่ระบาด ณ ปัจจุบัน ที่มีจํานวนผู้ติดเชื้อเพิ่มขึ้นอย่างรวดเร็ว จากไวรัสโควิด-19 ที่ได้กลายพันธุ์เป็นหลายสายพันธุ์
.
รัฐบาล จึงต้องยกระดับมาตรการขึ้น และบังคับใช้อย่างจริงจัง เพื่อให้ชีวิตของพี่น้องประชาชนเกิดความปลอดภัยสูงสุด และขอความร่วมมือประชาชนร่วมมือกันปฏิบัติตามมาตรการต่าง ๆ อย่างเคร่งครัด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัด สธ.ห่วงกลุ่มเสี่ยงสูงอายุ-โรคเรื้อรัง ยังเสียชีวิตจากโควิด ขอความร่วมมือฉีดเข็มกระตุ้น
วันพุธที่ 22 มิถุนายน 2565
ปลัด สธ.ห่วงกลุ่มเสี่ยงสูงอายุ-โรคเรื้อรัง ยังเสียชีวิตจากโควิด ขอความร่วมมือฉีดเข็มกระตุ้น
ปลัดกระทรวงสาธารณสุข เผยสถานการณ์โควิด 19 เริ่มทรงตัว ผู้ติดเชื้อส่วนใหญ่อยู่ใน กทม. ปริมณฑล และจังหวัดใหญ่ อาการไม่รุนแรง ส่วนผู้เสียชีวิตยังเป็นกลุ่มเสี่ยง 608 ที่รับวัคซีนไม่ครบ ภาพรวมความครอบคลุมเข็มกระตุ้นอยู่ที่ 42.3% ยังห่างจากเป้าหมาย 60%
ปลัดกระทรวงสาธารณสุข เผยสถานการณ์โควิด 19 เริ่มทรงตัว ผู้ติดเชื้อส่วนใหญ่อยู่ใน กทม. ปริมณฑล และจังหวัดใหญ่ อาการไม่รุนแรง ส่วนผู้เสียชีวิตยังเป็นกลุ่มเสี่ยง 608 ที่รับวัคซีนไม่ครบ ภาพรวมความครอบคลุมเข็มกระตุ้นอยู่ที่ 42.3% ยังห่างจากเป้าหมาย 60% เหตุเริ่มมารับวัคซีนน้อยลงเหลือหลักหมื่นต่อวัน ส่วนหนึ่งเป็นเพราะกลัว หรือคิดว่าปลอดภัยแล้ว เร่งรณรงค์นําวัคซีนไปหาประชาชนให้รับเข็มกระตุ้นเพิ่มเติม เพื่อความปลอดภัยและลดการเสียชีวิต
วันนี้ (22 มิถุนายน 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า หลังมีการผ่อนคลายให้เปิดสถานบันเทิงและลดระดับการแจ้งเตือนภัยเป็นระดับ 2 ทั่วประเทศ สถานการณ์โควิด 19 ไม่ได้รุนแรงมากขึ้น แนวโน้มผู้ติดเชื้อ ผู้ป่วยกําลังรักษา ผู้ป่วยอาการหนักลดลงและเริ่มทรงตัว ขณะนี้ผู้ติดเชื้อส่วนใหญ่อยู่ในพื้นที่ กทม. ปริมณฑล และจังหวัดใหญ่ทุกภูมิภาค โดยเฉพาะอําเภอเมือง สาเหตุจากการสัมผัสใกล้ชิด ส่วนใหญ่มีไข้เล็กน้อย ไอ เจ็บคอ คล้ายไข้หวัดใหญ่ อย่างไรก็ตาม ผู้เสียชีวิตยังคงอยู่ในระดับ 20 รายต่อวัน ส่วนใหญ่เป็นกลุ่มเสี่ยงคือ ผู้สูงอายุ 60 ปีขึ้นไป และผู้มีโรคประจําตัวเรื้อรัง ที่ไม่ได้รับวัคซีนเข็มกระตุ้นตามเกณฑ์
นพ.เกียรติภูมิกล่าวต่อว่า การฉีดวัคซีนโควิด 19 เข็มกระตุ้นจะช่วยเพิ่มภูมิคุ้มกัน ลดโอกาสการติดเชื้อและช่วยป้องกันอาการรุนแรงและเสียชีวิตได้ ซึ่งขณะนี้ประเทศไทยฉีดวัคซีนสะสม 139.3 ล้านโดส ครอบคลุมเข็มแรก 81.8% เข็มสอง 76.2% และเข็มกระตุ้นตั้งแต่เข็ม 3 ขึ้นไป 42.3% เฉพาะกลุ่ม 608 ฉีดวัคซีนเข็มกระตุ้นครอบคลุม54.7% พื้นที่ที่มีความครอบคลุมสูงสุด คือ กทม. 67.5% รองลงมาคือ เขตสุขภาพที่ 4 (64.2%) และเขตสุขภาพที่ 6(62.1%) ส่วนพื้นที่ที่มีความครอบคลุมน้อย คือ เขตสุขภาพที่ 12 (32.5%) เขตสุขภาพที่ 11 (40.2%) และเขตสุขภาพที่ 8 (41.93%) ซึ่งภาพรวมถือว่ายังห่างจากเป้าหมายที่กําหนดให้มีความครอบคลุมของเข็มกระตุ้นมากกว่า 60% เพื่อให้เปิดประเทศอย่างปลอดภัย สอดรับกับการเดินหน้าสู่โรคประจําถิ่น
“ขณะนี้ประชาชนมารับวัคซีนโควิด 19 น้อยลง เฉลี่ยประมาณหลักหมื่นรายต่อวัน เนื่องจากส่วนหนึ่งยังมีความกลัววัคซีน อีกส่วนเห็นว่าผู้ติดเชื้อลดลงและอาการไม่รุนแรง จึงคิดว่าได้วัคซีน 2 เข็มก็เพียงพอแล้ว ซึ่งที่น่าห่วงคือผู้เสียชีวิตจากโควิดขณะนี้ยังเป็นกลุ่มผู้สูงอายุ ผู้มีโรคเรื้อรัง ที่ยังไม่ได้รับวัคซีนหรือไม่ได้รับเข็มกระตุ้น จึงต้องรณรงค์ให้มารับวัคซีนเข็มกระตุ้นมากขึ้น โดยขอความร่วมมือทุกภาคส่วนให้ข้อมูลที่ถูกต้องแก่กลุ่มที่ยังไม่ได้รับวัคซีนให้ตระหนักถึงความจําเป็นของการรับเข็มกระตุ้น และเร่งนําวัคซีนไปหาประชาชน โดยความร่วมมือของผู้ว่าราชการจังหวัดท้องถิ่น ผู้นําชุมชน และสาธารณสุข เพื่อเพิ่มความปลอดภัยและลดการเสียชีวิต” นพ.เกียรติภูมิกล่าว
******************************************** 22 มิถุนายน 2565
รัฐบาลไทย-ข่าวทำเนียบรัฐบาล-รมว.พม. ชื่นชมพนักงานขับรถ ขสมก. ช่วย ตำรวจ คฝ. ถูกรุมทำร้าย พร้อมเตรียมเยี่ยมครอบครัวให้กำลังใจ และมอบรางวัลทำความดี
วันจันทร์ที่ 20 ธันวาคม 2564
รมว.พม. ชื่นชมพนักงานขับรถ ขสมก. ช่วย ตํารวจ คฝ. ถูกรุมทําร้าย พร้อมเตรียมเยี่ยมครอบครัวให้กําลังใจ และมอบรางวัลทําความดี
รมว.พม. ชื่นชมพนักงานขับรถ ขสมก. ช่วย ตํารวจ คฝ. ถูกรุมทําร้าย พร้อมเตรียมเยี่ยมครอบครัวให้กําลังใจ และมอบรางวัลทําความดี
วันนี้ (18 ธ.ค. 64) เวลา 11.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า ตามที่มีการนําเสนอข่าว นายณรงค์ ซอเฮง พนักงานขับรถโดยสารประจําทาง สาย 60 และนางนุชนาฏ พลายแก้ว ภรรยา พนักงานเก็บค่าโดยสาร เข้าไปช่วยเหลือเจ้าหน้าที่ตํารวจควบคุมฝูงชนซึ่งถูกรุมทําร้ายร่างกาย เมื่อวันที่ 12 ธ.ค. 64 เวลาประมาณ 22.00 น. บริเวณถนนเพชรบุรี ใกล้กับแยกมิตรสัมพันธ์ แขวงมักกะสัน เขตราชเทวี กรุงเทพฯ โดยนายณรงค์ได้รับบาดเจ็บที่แขนเกิดจากการถูกไม้ฟาดหลายครั้งจากกลุ่มคนร้าย ทั้งนี้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้แสดงความชื่นชมต่อนายณรงค์และภรรยาทั้งสองท่าน ที่มีความกล้าหาญในการทําความดี โดยที่ไม่กลัวว่าตนเองจะได้รับอันตรายแต่อย่างใด และทราบว่าครอบครัวพักอาศัยอยู่ย่านหนองจอก มีบุตรสองคน ได้แก่ บุตรชายวัย 16 ปี เป็นเด็กพิเศษเพราะเคยจมน้ําตอนเด็ก และบุตรสาววัย 12 ปี เรียนชั้น ป.6 และในวันที่ 21 ธันวาคม 2564 เวลา 14.00 น. นายจุติ ไกรฤกษ์ รมว.พม. จะไปเยี่ยมครอบครัวด้วยตัวเองเพื่อให้กําลังใจ พร้อมทั้งมอบรางวัลในการทําความดีครั้งนี้ เพื่อเป็นแบบอย่างที่ดีของสังคม พร้อมทั้งให้กานช่วยเหลือตามภารกิจกระทรวง พม.
รัฐบาลไทย-ข่าวทำเนียบรัฐบาล-โฆษกรัฐบาลแจง นายกรัฐมนตรียืนยันไม่ยุบสภาฯ ไม่ปรับ ครม. ย้ำทำงานแก้ไขสถานการณ์ ฟื้นฟูประเทศและเศรษฐกิจหลังโควิดคลี่คลาย โดยเร็วที่สุด
วันพุธที่ 1 กันยายน 2564
โฆษกรัฐบาลแจง นายกรัฐมนตรียืนยันไม่ยุบสภาฯ ไม่ปรับ ครม. ย้ําทํางานแก้ไขสถานการณ์ ฟื้นฟูประเทศและเศรษฐกิจหลังโควิดคลี่คลาย โดยเร็วที่สุด
โฆษกรัฐบาลแจง นายกรัฐมนตรียืนยันไม่ยุบสภาฯ ไม่ปรับ ครม. ย้ําทํางานแก้ไขสถานการณ์ ฟื้นฟูประเทศและเศรษฐกิจหลังโควิดคลี่คลาย โดยเร็วที่สุด
วันที่ 1 ก.ย. 64 นายธนกร วังบุญคงชนะ โฆษกประจําสํานักนายกรัฐมนตรี เผยว่า ช่วงเช้าที่ผ่านมา ณ สัปปายะสภาสถาน (รัฐสภา) พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตอบสื่อมวลชนกรณีที่มีกระแสข่าวกดดันจากกลุ่มต่าง ๆ ในพรรคพลังประชารัฐให้ปรับคณะรัฐมนตรี (ครม.)หลังเสร็จสิ้นการอภิปรายไม่ไว้วางใจ โดยยืนยันว่า ไม่มีแนวคิดที่จะปรับ ครม. และไม่มีการยุบสภาในขณะนี้อย่างแน่นอน ข่าวดังกล่าวไม่เป็นข้อเท็จจริง เชื่อว่ามีการทํากันเป็นขบวนการ ซึ่งพลเอก ประวิตร วงษ์สุวรรณ รองนายกรัฐมนตรี ในฐานะหัวหน้าพรรคพลังประชารัฐ ก็ได้ยืนยันว่า ไม่มีเรื่องนี้ในพรรคพลังประชารัฐ
นายธนกร ฯ กล่าวว่า ขอให้ประชาชนมั่นใจในตัวนายกรัฐมนตรีและรัฐบาล ซึ่งนายกรัฐมนตรียืนยันมุ่งมั่นทํางานบริหารประเทศในห้วงเวลาของสถานการณ์โควิด-19 โดยไม่เคยที่จะหยุดหาหนทางช่วยเหลือประชาชน และแก้วิกฤตนี้ให้ผ่านไปให้ได้ เพื่อให้ประเทศไทยก้าวไปสู่อนาคตร่วมกันอย่างปลอดภัย มั่นคง และนําไปสู่การฟื้นฟูประเทศและเศรษฐกิจหลังโควิดโดยเร็วที่สุด
รัฐบาลไทย-ข่าวทำเนียบรัฐบาล-พ.ร.บ.การรักษาความมั่นคงปลอดภัยทางไซเบอร์ พ.ศ.2562
วันอาทิตย์ที่ 22 สิงหาคม 2564
พ.ร.บ.การรักษาความมั่นคงปลอดภัยทางไซเบอร์ พ.ศ.2562
วันศุกร์ที่ 23 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลออกกฎหมาย พ.ร.บ.การรักษาความมั่นคงปลอดภัยไซเบอร์ พ.ศ.2562 เพื่อเป็นกลไกในการคุ้มครองการกระทําความผิดที่เป็นภัยคุกคามผ่านระบบเทคโนโลยีคอมพิวเตอร์ ทั้งจากในและนอกประเทศ โดยภัยคุกคามทางไซเบอร์นั้น เป็นการใช้คอมพิวเตอร์ ระบบ หรือโปรแกรมคอมพิวเตอร์ สร้างความเสียหายแก่ระบบคอมพิวเตอร์ หรือข้อมูลสารสนเทศของผู้อื่น ซึ่งอาจส่งผลกระทบต่อความมั่นคงทางเศรษฐกิจ สังคม และโครงสร้างพื้นฐานสําคัญด้านสารสนเทศของทั้งรัฐและเอกชน ดังนั้น เพื่อให้การดําเนินการป้องกัน รับมือ และลดความเสี่ยงสําเร็จผลอย่างเป็นรูปธรรม รัฐบาลจึงได้จัดตั้งสํานักงานคณะกรรมการการรักษาความมั่นคงปลอดภัยไซเบอร์แห่งชาติ เพื่อเป็นผู้ดําเนินการตามกฎหมายฉบับนี้
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลเพิ่มเงินอุดหนุนรายหัวการศึกษาขั้นพื้นฐาน
วันจันทร์ที่ 1 สิงหาคม 2565
รัฐบาลเพิ่มเงินอุดหนุนรายหัวการศึกษาขั้นพื้นฐาน
วันศุกร์ที่ 29 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลให้ความสําคัญกับการศึกษา โดยเห็นชอบหลักการปรับเพิ่มอัตราเงินอุดหนุนค่าใช้จ่ายรายหัวแก่นักเรียนระดับการศึกษาขั้นพื้นฐานตั้งแต่ชั้นก่อนประถมศึกษา-มัธยมศึกษาตอนปลาย และประกาศนียบัตรวิชาชีพ ทั้งในสถานศึกษารัฐและเอกชน รวม 206,301 ล้านบาท ครอบคลุมค่าใช้จ่ายพื้นฐาน 5 รายการ คือ ค่าจัดการเรียนการสอน ค่าหนังสือเรียน อุปกรณ์การเรียน เครื่องแบบนักเรียน และค่ากิจกรรมพัฒนาคุณภาพผู้เรียน ตั้งแต่ปี 2566 – 2569 รวม 4 ปี โดยประเมินจากฐานข้อมูลนักเรียนและนักเรียนยากจน รวมถึงอัตราการเปลี่ยนแปลงจํานวนผู้เรียนทั้งในและนอกระบบ ทั้งนี้ เพื่อแบ่งเบาภาระผู้ปกครองและให้สถานศึกษาสามารถจัดการเรียนการสอนได้อย่างมีประสิทธิภาพสอดคล้องกับสภาพการณ์ปัจจุบัน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลฯ มั่นใจพรรคร่วมรัฐบาลทำงานร่วมกันด้วยความเข้าใจและมุ่งมั่นดำเนินมาตรการฟื้นฟูเศรษฐกิจไทยให้กลับคืนมา
วันเสาร์ที่ 4 กันยายน 2564
โฆษกรัฐบาลฯ มั่นใจพรรคร่วมรัฐบาลทํางานร่วมกันด้วยความเข้าใจและมุ่งมั่นดําเนินมาตรการฟื้นฟูเศรษฐกิจไทยให้กลับคืนมา
โฆษกรัฐบาลฯ มั่นใจพรรคร่วมรัฐบาลทํางานร่วมกันด้วยความเข้าใจและมุ่งมั่นดําเนินมาตรการฟื้นฟูเศรษฐกิจไทยให้กลับคืนมา
วันนี้ (4 กันยายน 64) เวลา 10.30 น. ณ อาคารรัฐสภา ที่ประชุมสภาผู้แทนราษฎร นายธนกร วังบุญคงชนะ โฆษกประจําสํานักนายกรัฐมนตรี เปิดเผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวขอบคุณทุกคะแนนเสียงโหวตไว้วางใจจากสมาชิกสภาผู้แทนราษฎรบางส่วนที่สนับสนุนลงคะแนนโหวตให้และบางคนที่ไม่สนับสนุน การอภิปรายทั่วไปเป็นไปอย่างเรียบร้อย ถือเป็นโอกาสที่ดีที่รัฐบาลได้มีโอกาสชี้แจงและอธิบายหลายประเด็นในที่ประชุม พร้อมมั่นใจพรรคร่วมรัฐบาลมีความเข้มแข็งในการทํางานด้วยกันรับผิดชอบร่วมกันในการแก้ไขปัญหาสถานการณ์โควิด-19 ที่ต้องร่วมกันฟันฝ่าอุปสรรคไปให้ได้ เพื่อให้ประชาชนคนไทยทุกคนกลับมาใช้ชีวิตได้ตามปกติ เพราะหน้าที่หลักของรัฐบาลในขณะนี้คือการดูแลสาธารณสุขของประชาชนและการดําเนินมาตรการฟื้นฟูเศรษฐกิจ
สําหรับผลการลงมติอภิปรายไม่ไว้วางใจรัฐมนตรีเป็นรายบุคคล ตามมาตรา 151 ของรัฐธรรมนูญแห่งราชอาณาจักรไทย พุทธศักราช 2560 สรุปได้ดังนี้
(1) พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ผู้ลงมติ 475 เห็นด้วย 208 ไม่เห็นด้วย 264 และงดออกเสียง 3
(2) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ผู้ลงมติ 476 เห็นด้วย 196 ไม่เห็นด้วย 269 และงดออกเสียง 11
(3) นายสุชาติ ชมกลิ่น รัฐมนตรีว่าการกระทรววแรงงาน ผู้ลงมติ 475 เห็นด้วย 201 ไม่เห็นด้วย 263 งดออกเสียง 10
(4) นายศักดิ์สยาม ชิดชอบ รัฐมนตรีว่าการกระทรวงคมนาคม ผู้ลงมติ 475 เห็นด้วย 195 ไม่เห็นด้วย 269 และงดออกเสียง 10
(5) นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ผู้ลงมติ 478 เห็นด้วย 199 ไม่เห็นด้วย 270 และงดออกเสียง 8
(6) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ผู้ลงมติ 478 เห็นด้วย 202 ไม่เห็นด้วย 267 และงดออกเสียง 9
ทั้งนี้ ที่ประชุมสภา ฯ มีมติไว้วางใจนายกรัฐมนตรีและรัฐมนตรี
..............................
รัฐบาลไทย-ข่าวทำเนียบรัฐบาล-กรมศุลกากรเปิดปฏิบัติการ “ยุทธการกำแพงพระนคร” ปิดเส้นทางลักลอบขนยาเสพติดข้ามแดน
วันศุกร์ที่ 24 มิถุนายน 2565
กรมศุลกากรเปิดปฏิบัติการ “ยุทธการกําแพงพระนคร” ปิดเส้นทางลักลอบขนยาเสพติดข้ามแดน
กรมศุลกากรเปิดปฏิบัติการ “ยุทธการกําแพงพระนคร” (Narcotics Operation Guardian)” ระหว่างไทยกับมาเลเซีย เพื่อแลกเปลี่ยนข้อมูลข่าวสาร พร้อมสร้างเครือข่าย ทั้งในและต่างประเทศ
วันนี้ (24 มิถุนายน 2565) กรมศุลกากรเปิดปฏิบัติการ “ยุทธการกําแพงพระนคร” (Narcotics Operation Guardian)” ระหว่างไทยกับมาเลเซีย เพื่อแลกเปลี่ยนข้อมูลข่าวสาร พร้อมสร้างเครือข่าย ทั้งในและต่างประเทศ เป็นการปิดกั้นเส้นทางการลักลอบขนยาเสพติดบริเวณชายแดนไทย ณ ห้องประชุมพระนิกรบดี ด่านศุลกากรสะเดา อําเภอสะเดา จังหวัดสงขลา
นายพชร อนันตศิลป์ อธิบดีกรมศุลกากร เปิดเผยว่า จากปัญหาการลักลอบนํายาเสพติดเข้ามาในประเทศไทยผ่านช่องทางศุลกากรทั้งทางท่าเรือ สนามบิน รวมถึงแนวชายแดนต่าง ๆ ยังคงปรากฎอย่างต่อเนื่อง กรมศุลกากรในฐานะหน่วยงานที่มีหน้าที่ป้องกันและปราบปรามการลักลอบนําเข้าส่งออกยาเสพติด อีกทั้งศูนย์อํานวยการป้องกันและปราบปรามยาเสพติดแห่งชาติที่ 11/2564 ได้มีคําสั่งแต่งตั้งคณะอนุกรรมการสกัดกั้น
การลักลอบส่งออกและนําเข้ายาเสพติดผ่านช่องทางศุลกากร ซึ่งมีอธิบดีกรมศุลกากรเป็นประธานอนุกรรมการ กรมศุลกากรจึงเร่งรัดดําเนินมาตรการต่าง ๆ เพื่อสกัดกั้นการลักลอบเคลื่อนย้ายยาเสพติดข้ามชาติให้ได้ผลอย่างเป็นรูปธรรม โดยเฉพาะตามแนวชายแดนที่ยังคงมีการลักลอบนํายาเสพติดเข้ามาในประเทศอย่างต่อเนื่อง สร้างความเสื่อมเสียและเกิดผลกระทบต่อประเทศ ดังนั้นเพื่อเป็นการแก้ปัญหาการลักลอบนําเข้ายาเสพติดอย่างยั่งยืน กรมศุลกากรจึงได้จัดทําโครงการเปิดปฏิบัติการ “ยุทธการกําแพงพระนคร” (Narcotics Operation Guardian) ขึ้น
อธิบดีกรมศุลกากร กล่าวอีกว่า “ยุทธการกําแพงพระนคร” (Narcotics Operation Guardian) เป็นการประชุมเชิงปฏิบัติการเกี่ยวกับความร่วมมือและแลกเปลี่ยนข้อมูลข่าวสารเพื่อสกัดกั้นยาเสพติด ระหว่างศุลกากรไทย ศุลกากรมาเลเซีย ลาว กัมพูชา และเมียนมาร์ รวมถึงหน่วยงานความมั่นคง ตลอดจนหน่วยงานบังคับใช้กฎหมายที่เกี่ยวข้อง เพื่อสร้างเครือข่ายประสานงานระหว่างประเทศ โดยโครงการนี้จะจัดขึ้นในช่วงเดือน มิถุนายน – กันยายน 2565 สําหรับวันนี้ เป็นการดําเนินโครงการครั้งแรก ระหว่างศุลกากรไทยกับศุลกากรมาเลเซีย และหน่วยงานความมั่นคงไทย-มาเลเซีย ที่ด่านศุลกากรสะเดา อําเภอสะเดา จังหวัดสงขลา โดยครั้งนี้ได้มอบหมายให้นายถวัลย์ รอดจิตต์ ผู้อํานวยการกองสืบสวนและปราบปราม เป็นผู้แทนของกรมศุลกากร เข้าร่วมประชุมหารือ สําหรับครั้งต่อไปจะจัดที่ภาคตะวันออกเฉียงเหนือ ที่ด่านศุลกากรมุกดาหาร จังหวัดมุกดาหาร ภาคกลาง ที่ด่านศุลกากรอรัญประเทศ จังหวัดสระแก้ว และภาคเหนือ ที่ด่านศุลกากรแม่สาย จังหวัดเชียงราย โดยการประสานงานร่วมกับประเทศ สปป. ลาว กัมพูชา และเมียนมาร์ ตามลําดับ
ทั้งนี้ การแลกเปลี่ยนข้อมูลข่าวสาร และการบูรณาการร่วมกันทุกหน่วยงานบังคับใช้กฎหมายทั้งในและต่างประเทศ จะช่วยสกัดกั้นการลักลอบขนส่งยาเสพติดข้ามแดน เพื่อปกป้องสังคมให้พ้นจากยาเสพติดได้อย่างยั่งยืนต่อไป
รัฐบาลไทย-ข่าวทำเนียบรัฐบาล-สะพานคู่ขนานสะพานพระราม 9 แห่งใหม่ สะพานที่มีความกว้างมากที่สุดในประเทศไทย ความภาคภูมิใจ ของ กทพ. และประชาชนชาวไทย
วันพุธที่ 11 พฤษภาคม 2565
สะพานคู่ขนานสะพานพระราม 9 แห่งใหม่ สะพานที่มีความกว้างมากที่สุดในประเทศไทย ความภาคภูมิใจ ของ กทพ. และประชาชนชาวไทย
...
การทางพิเศษแห่งประเทศไทย (กทพ.) กระทรวงคมนาคม อยู่ระหว่างดําเนินการก่อสร้างสะพานคู่ขนานสะพานพระราม 9 ส่วนหนึ่งของโครงการทางพิเศษสายพระราม 3-ดาวคะนอง-วงแหวนรอบนอกกรุงเทพมหานครด้านตะวันตก โดยเป็นการก่อสร้างในสัญญาที่ 4 เพื่อเชื่อมโยงการเดินทางระหว่างกรุงเทพฯ กับพื้นที่ปริมณฑลทางด้านตะวันตก ช่วยลดเวลาในการเดินทางให้ผู้ใช้ทางพิเศษได้รับความสะดวกและรวดเร็วมากยิ่งขึ้น โดยสะพานคู่ขนานแห่งใหม่นี้ ทางกระทรวงคมนาคมได้พิจารณาให้เป็นหนึ่งในโครงการเฉลิมพระเกียรติ พระบาทสมเด็จพระปรเมนทรรามาธิบดี พระวชิรเกล้าเจ้าอยู่หัว รัชกาลที่ 10 ซึ่งขณะนี้ กทพ. อยู่ระหว่างประสานหน่วยงานที่เกี่ยวข้อง ขอพระราชทานชื่อสะพาน เพื่อความเป็นสิริมงคลแก่ กทพ. และเป็นความภูมิใจร่วมกันของประชาชนชาวไทยทุกคน
สะพานคู่ขนานสะพานพระราม 9 แห่งใหม่ เป็นส่วนหนึ่งของสัญญาที่ 4 เป็นการก่อสร้างสะพานคู่ขนานสะพานพระราม 9 เชื่อมต่อกับทางพิเศษศรีรัชและทางพิเศษเฉลิมมหานคร โดย บริษัท ช.การช่าง จํากัด (มหาชน) เป็นผู้ดําเนินการก่อสร้าง มีระยะเวลาการก่อสร้าง 39 เดือน โดยมีกําหนดแล้วเสร็จในปี พ.ศ.2566 รวมระยะทาง 2 กิโลเมตร ซึ่ง กทพ. ได้ออกแบบสะพานคู่ขนานสะพานพระราม 9 โดยคํานึงถึงปัญหาด้านการจราจรติดขัดสะสมในช่วงขึ้นสะพาน จึงได้ออกแบบให้สะพานมีความลาดชันน้อยกว่าสะพานพระราม 9 เดิมที่เริ่มยกระดับจากพื้นดินขึ้นไป หากแต่สะพานแห่งนี้จะเริ่มยกระดับจากระดับชั้นที่ 2 ซึ่งสูงจากระดับพื้นดินประมาณ 10 เมตร ทําให้ผู้ใช้ทางสามารถวิ่งขึ้นและลงสะพานได้สะดวกมากขึ้น ทําให้ไม่เกิดการชะลอตัวสะสมในช่วงขาขึ้นสะพานดังกล่าว โดยตัวสะพานมีจุดเริ่มต้นบริเวณเชิงลาดสะพานพระราม 9 (ฝั่งธนุบรี) ก่อสร้างเป็นสะพานขึง (Cable Stayed Bridge) ข้ามแม่น้ําเจ้าพระยาขนาด 8 ช่องจราจร ซึ่งถือว่าเป็นสะพานข้ามแม่น้ํา ที่มีความกว้างมากที่สุดในประเทศไทย มีความยาวช่วงกลางสะพาน (Mid Span) 450 เมตร และมีความยาวของสะพาน 780 เมตร ข้ามไปฝั่งกรุงเทพฯ และเชื่อมต่อกับทางยกระดับขนาด 6 ช่องจราจร และสิ้นสุดโครงการฯ ที่บริเวณทางแยกต่างระดับบางโคล่ โดยจะเชื่อมต่อกับทางพิเศษเฉลิมมหานครและทางพิเศษศรีรัช ที่เปิดให้บริการในปัจจุบัน ระยะทางรวมประมาณ 2 กิโลเมตร นอกจากนี้ยังได้จัดทําแบบจําลองสะพาน Full Model สําหรับทดสอบความแข็งแรงของสะพานต่อแรงลม ซึ่งสามารถรับแรงลมได้ถึง 270 กิโลเมตรต่อชั่วโมง หรือเทียบเท่าความแรงของพายุทอร์นาโด ดังนั้น สะพานจึงมีความมั่นคงแข็งแรงเป็นอย่างยิ่ง
ทั้งนี้ การทางพิเศษฯ อยู่ระหว่างดําเนินการตามขั้นตอนการขอพระราชทานชื่อสะพานดังกล่าว เพื่อเทิดพระเกียรติพระวชิรเกล้าเจ้าอยู่หัว รัชกาลที่ 10 ซึ่งเมื่อสะพานแห่งนี้ก่อสร้างแล้วเสร็จจะเป็น LAND MARK สําคัญของกรุงเทพมหานคร รวมถึงช่วยแก้ปัญหาด้านการจราจร ช่วยระบายการจราจรที่ติดขัดสะสม ช่วยลดปริมาณรถจากสะพานพระราม 9 เดิม เพื่อเดินทางไปยังอีกฝั่งของแม่น้ําได้อย่างสะดวกมากยิ่งขึ้น รวมถึงยังจะช่วยทดแทนกรณีที่สะพานพระราม 9 เดิม ที่เปิดใช้งานมามากว่า 35 ปี ต้องปิดเพื่อซ่อมแซมและนอกเหนือไปจากนั้นสะพานแห่งนี้จะเป็นความภาคภูมิใจของ กทพ. และพสกนิกรชาวไทยทุกคน ทั้งเป็นการเฉลิมพระเกียรติองค์พระมหากษัตริย์ ที่สืบสาน รักษา ต่อยอด อย่างยิ่งใหญ่และสมพระเกียรติตลอดไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม นำคุ้มครองสิทธิฯร่วมงานศพ"วิว" ให้กำลังใจคุณพ่อ พร้อมมอบเงินเยียวยาเบื้องต้น 50,000 บาท
วันเสาร์ที่ 21 พฤษภาคม 2565
รัฐมนตรีว่าการกระทรวงยุติธรรม นําคุ้มครองสิทธิฯร่วมงานศพ"วิว" ให้กําลังใจคุณพ่อ พร้อมมอบเงินเยียวยาเบื้องต้น 50,000 บาท
รัฐมนตรีว่าการกระทรวงยุติธรรม นําคุ้มครองสิทธิฯร่วมงานศพ"วิว" ให้กําลังใจคุณพ่อ พร้อมมอบเงินเยียวยาเบื้องต้น 50,000 บาท แจ้งประชาชนหากตกเป็นเหยื่อคดีอาญาให้รีบมาแจ้งสิทธิหลังมีผู้ขอรับสิทธิยังไม่ถึง 60% ยันรัฐบาลพร้อมช่วยทุกคน
วันที่ 21 พฤษภาคม 2565 ที่วัดด่าน ถนนพระราม 3 นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายเกิดโชค เกษมวงศ์จิตร นางสุจิตรา แก้วไกร รองอธิบดีกรมคุ้มครองสิทธิและเสรีภาพ และเจ้าหน้าที่กรมคุ้มครองสิทธิฯ ร่วมงานศพของนายนพดล พิมดี หรือวิว ที่กระโดดเกาะรถแท็กซี่ ที่ชายคลุ้มคลั่งชิงรถหลบหนี ก่อนจะตกสะพานพระราม 3 เสียชีวิต และได้พูดคุยให้กําลังใจกับ นายณัฐภาส พิมดี พ่อของวิวด้วย
นายสมศักดิ์ กล่าวว่า ตนมาวันนี้ มาแสดงความเสียใจกับคุณพ่อของวิว คือ นายณัฐภาส พิมดี และต้องขอเป็นกําลังใจให้กับครอบครัวและเพื่อนๆของวิวด้วย และวันนี้ตนได้ประสานกับกรมคุ้มครองสิทธิฯ นําเงินช่วยเหลือเยียวยาตาม พ.ร.บ.ผู้เสียหายในคดีอาญาฯ โดยวันนี้เราได้มอบเงินเยียวยากรณีถึงแก่ความตาย 50,000 บาทก่อนและมีเงินช่วยเหลือส่วนตัวอีกจํานวนหนึ่ง ในส่วนที่เหลือต้องรอการพิจารณาของคณะกรรมการฯ ซึ่งตนได้เร่งพิจารณาให้เร็วที่สุด
"ผมขอแสดงความเสียใจกับครอบครัวของวิว และขอแจ้งไปยังประชาชนทั่วประเทศ หากได้รับความเสียหายหรือตกเป็นเหยื่อจากคดีอาญา ให้แจ้งมายังกรมคุ้มครองสิทธิฯ สํานักงานยุติธรรมจังหวัดทั่วประเทศ หรือมาแจ้งที่กระทรวงยุติธรรมถึงผมได้เลย เพราะในส่วนนี้รัฐบาลมีเงินช่วยเหลือผู้เสียหายอย่างเต็มที่ ผมอยากให้ประชาชนมาใช้สิทธิตรงนี้ เพราะที่ผ่านมามีผู้มาขอรับสิทธิไม่ถึง 60% เลย ซึ่งเราจะพยายามแจ้งสิทธิต่างๆเหล่านี้ให้ประชาชนรับทราบและเข้าถึงความยุติธรรม นายสมศักดิ์ กล่าว
รัฐบาลไทย-ข่าวทำเนียบรัฐบาล-รมว.เฮ้ง สั่ง กสร. ตรวจสอบเหตุเรือบรรทุกสินค้าถังน้ำมันระเบิด ดูแลสิทธิประโยชน์แก่ผู้ได้รับบาดเจ็บและญาติผู้เสียชีวิต
วันจันทร์ที่ 28 มีนาคม 2565
รมว.เฮ้ง สั่ง กสร. ตรวจสอบเหตุเรือบรรทุกสินค้าถังน้ํามันระเบิด ดูแลสิทธิประโยชน์แก่ผู้ได้รับบาดเจ็บและญาติผู้เสียชีวิต
รมว.แรงงาน สั่ง กสร. เข้าตรวจสอบเหตุเรือบรรทุกสินค้าถังน้ํามันระเบิด บริเวณแม่น้ําเจ้าพระยาใกล้กับองค์การสะพานปลาจังหวัดสมุทรปราการพร้อมทั้งดูแลสิทธิประโยชน์แก่ผู้ได้รับบาดเจ็บและญาติผู้เสียชีวิต
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีเหตุเรือบรรทุกสินค้าถังน้ํามันระเบิด ณ จังหวัดสมุทรปราการ เมื่อวันที่ 27 มีนาคมที่ผ่านมาว่ากระทรวงแรงงานได้สั่งการให้กรมสวัสดิการและคุ้มครองแรงงาน ส่งพนักงานตรวจความปลอดภัย ลงพื้นที่เข้าตรวจสอบทันที เบื้องต้นพบว่าเรือที่เกิดเหตุชื่อว่าเรืออัมพา 8ประเภทเรือ เรือกลเดินทะเลเฉพาะเขต ประเภทการใช้ บรรทุกผลิตภัณฑ์น้ํามันที่มีจุดวาบไฟต่ํา กว่า 60 องศาเซลเซียลขนาด2,118 ตันกรอส สัญชาติไทย ได้เดินทางมาจาก เกาะสีชัง บรรทุกน้ํามันดิบ 3 ล้านลิตร เพื่อเดินทางไปยังท่าเทียบเรือกรุงเทพมหานคร เมื่อเรือเดินทางมาถึงบริเวณแม่น้ําเจ้าพระยา ใกล้กับองค์การสะพานปลา ตําบลแหลมฟ้าผ่า อําเภอพระสมุทรเจดีย์ จังหวัดสมุทรปราการ ได้เกิดระเบิดโดยไม่ทราบสาเหตุ ซึ่งทหารเรือและเจ้าหน้าที่ดับเพลิงได้เข้าทําการควบคุมเพลิง และเพลิงสงบเรียบร้อยแล้ว โดยเหตุการณ์ในครั้งนี้พบผู้เสียชีวิต 1 ราย คือ นายประสิทธิ์ สุทัศน์วรรณ ตําแหน่งต้นเรือ อยู่ระหว่างการชันสูตรพลิกศพ และมีผู้ได้รับบาดเจ็บ 1 ราย คือ นายณัชพิษณุพงศ์ มาเนียม โดยได้ทําการส่งผู้ได้รับบาดเจ็บเข้ารักษาตัวที่โรงพยาบาลพระสมุทรเจดีย์ ในส่วนของสาเหตุการเกิดเหตุเพลิงไหม้อยู่ในระหว่างการสอบสวนข้อเท็จจริง
ด้านนายนิยม สองแก้ว อธิบดีกรมสวัสดิการและคุ้มครองแรงงานกล่าวว่า กรมสวัสดิการและคุ้มครองแรงงานได้ส่งพนักงานตรวจความปลอดภัย และพนักงานตรวจแรงงานสํานักงานสวัสดิการและคุ้มครองแรงงานจังหวัดสมุทรปราการเข้าตรวจสอบ พร้อมทั้งประสานสํานักงานประกันสังคม และหน่วยงานที่เกี่ยวข้องเข้าให้ความช่วยเหลือเรื่องสิทธิประโยชน์ตามกฎหมายของครอบครัวผู้เสียชีวิต และผู้ได้รับบาดเจ็บทั้งนี้จะเรียกนายจ้าง และผู้มีส่วนเกี่ยวข้อง เพื่อสอบหาข้อเท็จจริงเพิ่มเติม ว่านายจ้างมีการฝ่าฝืนหรือไม่ปฏิบัติตามพระราชบัญญัติ ความปลอดภัย อาชีวอนามัย และสภาพแวดล้อมในการทํางานหรือไม่ ซึ่งถ้าหากนายจ้างฝ่าฝืน หรือไม่ปฏิบัติตามกฎหมายดังกล่าวจะดําเนินการตามกฎหมายต่อไป
รัฐบาลไทย-ข่าวทำเนียบรัฐบาล-ไทยลงนาม MOU ร่วมกัมพูชา ย้ำประยุทธ์ - ฮุนเซน ผนึกกำลัง ปราบ call center
วันจันทร์ที่ 11 กรกฎาคม 2565
ไทยลงนาม MOU ร่วมกัมพูชา ย้ําประยุทธ์ - ฮุนเซน ผนึกกําลัง  ปราบ call center
ไทยลงนาม MOU ร่วมกัมพูชา ย้ําประยุทธ์ - ฮุนเซน ผนึกกําลัง  ปราบ call center
วันนี้ (11 ก.ค. 65) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม และนายเจีย วันเดค (Mr. Chea Vandeth) รัฐมนตรีว่าการกระทรวงการไปรษณีย์และโทรคมนาคมแห่งราชอาณาจักรกัมพูชา ร่วมหารือทวิภาคีและลงนามบันทึกความเข้าใจว่าด้วยความร่วมมือด้านการปราบปรามแก๊ง Call Center และ Hybrid Scam ณ กระทรวงการไปรษณีย์และโทรคมนาคม กรุงพนมเปญ ราชอาณาจักรกัมพูชา โดยมีคณะทํางานที่เกี่ยวข้องของทั้งสองประเทศเข้าร่วม
นายชัยวุฒิ กล่าวว่า หลังจากการลงนาม MOU ครั้งนี้ จะมีการตั้งคณะทํางานที่มีหน่วยงานที่เกี่ยวข้องทั้งหมดร่วมกันระหว่างไทยและกัมพูชา โดยมีกระบวนการทํางานจากตรวจสอบจากข้อร้องเรียนว่ามีคนร้ายขบวนการแก๊งคอลเซ็นเตอร์อยู่ที่จุดไหน จะมีการร่วมกันเข้าจับกุมปราบปรามคนร้าย ส่งกลับมาดําเนินคดีที่ประเทศไทย รวมถึงการใช้เทคโนโลยีทราบพิกัดการกระทําผิดจะมีการปิดกั้นสัญญาณและเข้าจับกุม
“การตั้งคณะทํางานร่วมจะทําให้การระบุพิกัด การดําเนินคดี การส่งผู้ร้ายข้ามแดนทําได้เร็วขึ้น เชื่อว่าถ้ากระบวนการนี้สําเร็จ แก๊งคอลเซ็นเตอร์จะทํางานได้ยากขึ้นและจะหมดไปในที่สุด” นายชัยวุฒิ กล่าว
นอกจากนี้ นายชัยวุฒิ ยังกล่าวขอบคุณรัฐบาลกัมพูชาและรัฐมนตรีว่าการกระทรวงการไปรษณีย์และโทรคมนาคมของกัมพูชา ที่ให้ความร่วมมือและใส่ใจในการปราบปรามแก๊งคอลเซ็นเตอร์เป็นอย่างมาก ทําให้ไทยสามารถจับกุมบุคคลตามหมายจับได้ เป็นผลมาจากความสัมพันธ์อันดีเยี่ยมของทั้งสองประเทศ
นายชัยวุฒิ ย้ําว่า ความร่วมมือครั้งนี้ไม่ใช่แค่ในระดับกระทรวงระหว่างประเทศเท่านั้น แต่เป็นการประสานงานกันตั้งแต่ในระดับนายกรัฐมนตรี พล.อ.ประยุทธ์ จันทร์โอชา และทางนายกรัฐมนตรีของกัมพูชา ขอความร่วมมือให้ช่วยกันแก้ปัญหาการหลอกลวงทางออนไลน์ แก๊งคอลเซ็นเตอร์ให้หมดไปให้ได้ เชื่อว่าความร่วมมือของทั้ง 2 รัฐบาลจะทําให้งานนี้สําเร็จแน่นอน
Mr.Chea Vendeth รัฐมนตรีว่าการกระทรวงการไปรษณีย์ฯ กัมพูชา กล่าวว่า เป้าหมายของการลงนาม MOU ครั้งนี้เพื่อทําให้แก๊งคอลเซ็นเตอร์และกิจกรรมผิดกฎหมายทั้งหมดในกัมพูชาและหมดไป เชื่อเป็นอย่างยิ่งว่าการทํางานร่วมกันหลังจากนี้จะมีประสิทธิภาพและสามารถปราบปรามสิ่งผิดกฎหมายได้จริง
นอกจากนี้ Mr.Chea ยังย้ําว่า ผู้นําของทั้งสองประเทศ พลเอกประยุทธ์ จันทร์โอชา และ สมเด็จอัครมหาเสนาบดี เดโช ฉันเซน นายกรัฐมนตรีของทั้ง2ประเทศ ได้เน้นย้ําให้ทํางานร่วมกัน เพราะเราต่างมีความสัมพันธ์ที่แน่นเฟ้นเป็นอย่างดียิ่ง จะทําให้การปราบปรามอาชญากรรมครั้งนี้ราบรื่นได้ตามเป้าประสงค์อย่างแน่นอน
ซึ่งการลงนามบันทึกความเข้าใจฉบับนี้เป็นผลลัพธ์สําคัญจากการหารือและดําเนินการร่วมกันระหว่างรัฐบาลไทยและรัฐบาลกัมพูชาตั้งแต่เดือนสิงหาคม 2564 หลังจากที่ศูนย์ปราบปรามอาชญากรรมทางเทคโนโลยีและสารสนเทศ สํานักงานตํารวจแห่งชาติ ได้รับแจ้งจากกลุ่มผู้เสียหายจํานวนมากจากการถูกหลอกลวงจากคนร้ายแก๊ง Call Center แก๊งหลอกชักชวนให้ร่วมลงทุน และแก๊งพนันออนไลน์หลายเว็บไซต์ โดยปัญหาดังกล่าวได้ทวีความรุนแรงและสร้างความเสียหายอย่างต่อเนื่องแก่ประชาชนชาวไทยและหน่วยงานภาครัฐที่ถูกแอบอ้าง ซึ่งจากการสืบสวนทราบว่ากลุ่มคนร้ายได้ดําเนินการจากประเทศกัมพูชา จึงนํามาสู่การหารือแบบทวิภาคีและการลงนาม MOU ร่วมกันในวันนี้
***********************
รัฐบาลไทย-ข่าวทำเนียบรัฐบาล-คลิปหลุดทำไง? เปิดตัวเว็บไซต์ ช่วยเหลือ - ให้คำแนะนำแจ้งเหตุล่วงละเมิดทางเพศต่อเด็ก
วันจันทร์ที่ 22 สิงหาคม 2565
คลิปหลุดทําไง? เปิดตัวเว็บไซต์ ช่วยเหลือ - ให้คําแนะนําแจ้งเหตุล่วงละเมิดทางเพศต่อเด็ก
.....
รัฐบาลเปิดตัวเว็บไซต์ www.คลิปหลุดทําไง .com หรือwww.help.ticac.orgภายใต้โครงการประชารัฐยุติธรรมนําเด็กปลอดภัย เพื่อเป็นช่องทางสื่อสารให้ข้อมูลและให้คําแนะนําในการแจ้งเหตุเรื่องล่วงละเมิดทางเพศต่อเด็ก และสื่อลามกอนาจารเด็กทางออนไลน์ แก่เด็กและผู้ปกครอง ซึ่งเป็นหนึ่งในรูปแบบของปัญหาการค้ามนุษย์ที่รัฐบาลได้ประกาศนโยบายต่อต้านการค้ามนุษย์ เป็นวาระแห่งชาติ
.
เป็นการบูรณาการร่วมกันของหน่วยงาน ทั้งภาครัฐและประชาสังคม รวมกันเป็นทีมสหวิชาชีพ เพื่อช่วยเหลือเด็กผู้เสียหายอย่างเป็นรูปธรรม เมื่อแจ้งเบาะแสหรือแจ้งขอความช่วยเหลือ จะมีเจ้าหน้าที่และหน่วยงานที่เกี่ยวข้องดําเนินการช่วยเหลือทันที รวมถึงสามารถติดตามผลการแจ้งเบาะแสตามเหตุกรณีที่เกิดขึ้นได้อีกด้วย
.
ผู้พบเห็นเหตุล่วงละเมิดทางเพศต่อเด็กและสื่อลามกอนาจารเด็กผ่านสื่อออนไลน์ สามารถแจ้งเบาะแสได้ที่ www.คลิปหลุดทําไง .com หรือwww.help.ticac.org
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมต.อนุชา คุมเข้ม สั่งการ สคบ. ตรวจสอบลาซาด้าโฆษณาไม่เหมาะสม หากผิดจริงต้องดำเนินตามกฎหมายอย่างเคร่งครัดทันที
วันพุธที่ 11 พฤษภาคม 2565
รมต.อนุชา คุมเข้ม สั่งการ สคบ. ตรวจสอบลาซาด้าโฆษณาไม่เหมาะสม หากผิดจริงต้องดําเนินตามกฎหมายอย่างเคร่งครัดทันที
รมต.อนุชา คุมเข้ม สั่งการ สคบ. ตรวจสอบลาซาด้าโฆษณาไม่เหมาะสม หากผิดจริงต้องดําเนินตามกฎหมายอย่างเคร่งครัดทันที
จากกรณีที่มีกระแสข่าวแพลตฟอร์มขายสินค้าออนไลน์ลาซาด้าลงโฆษณาที่มีลักษณะไม่เหมาะสม จนเกิดกระแสสร้างความขัดแย้งในสังคมออนไลน์ นายอนุชา นาคาศัย รัฐมนตรีประจําสํานักนายกรัฐมนตรี แสดงความเป็นห่วงต่อสถานการณ์ที่เกิดขึ้นดังกล่าว และในฐานะที่กํากับดูแลสํานักงานคณะกรรมการคุ้มครองผู้บริโภค หรือ สคบ. ได้สั่งการเมื่อวันที่ 6 พฤษภาคม 2565 ให้เร่งตรวจสอบข้อเท็จจริงและพิจารณาว่ามีความผิดอย่างไร
จากข้อสั่งการดังกล่าว ทาง สคบ. ได้เร่งตรวจสอบและพิจารณาแล้วว่า กรณีการโฆษณาสินค้าของแพลตฟอร์มลาซาด้า อาจมีความผิดตาม มาตรา 22 ของพระราชบัญญัติคุ้มครองผู้บริโภค พ.ศ. 2522 ที่ระบุว่า “การโฆษณาจะต้องไม่ใช้ข้อความที่เป็นการไม่เป็นธรรมต่อผู้บริโภคหรือ ใช้ข้อความที่อาจก่อให้เกิดผลเสียต่อสังคมเป็นส่วนรวม...” โดยโฆษณาดังกล่าวเข้าข่าย (3) ข้อความที่เป็นการสนับสนุนโดยตรงหรือโดยอ้อมให้มีการกระทําผิดกฎหมาย หรือศีลธรรม หรือนําไปสู่ความเสื่อมเสียในวัฒนธรรมของชาติ และ (4) ข้อความที่จะทําให้เกิดความแตกแยกหรือเสื่อมเสียความสามัคคีในหมู่ประชาชน
ทั้งนี้ สคบ. ได้ออกหนังสือถึงทางลาซาด้าแล้ว เมื่อวันที่ 6 พฤษภาคม เพื่อให้มาชี้แจงข้อเท็จจริงดังกล่าว หากพบว่ามีความผิดจริงตามพระราชบัญญัติคุ้มครองผู้บริโภค พ.ศ. 2522 จะต้องดําเนินการตามกฎหมายอย่างเด็ดขาดทันที
รัฐมนตรีประจําสํานักนายกรัฐมนตรี กล่าวว่า การบังคับใช้กฎหมายดังกล่าวเป็นไปตามอํานาจหน้าที่ของ สคบ. ในการคุ้มครองและดูแลผู้บริโภคไม่ให้รับความเสียหายทั้งทางร่างกายและทรัพย์สิน รวมถึงต้องไม่เป็นภัยต่อสังคมส่วนรวม จึงขอกําชับให้ผู้ประกอบการคํานึงถึงประชาชนผู้บริโภคและสังคมส่วนร่วม เพื่อไม่ให้เกิดผลกระทบในวงกว้าง ลดการสร้างความขัดแย้งและความแตกแยกในสังคมไทย
...........................
รัฐบาลไทย-ข่าวทำเนียบรัฐบาล-ประกาศแจ้งเตือน เรื่อง การกระทำที่อาจเข้าข่ายเป็นความผิด ตามพระราชกำหนดการกู้ยืมเงินที่เป็นการฉ้อโกงประชาชน พ.ศ. 2527
วันศุกร์ที่ 20 สิงหาคม 2564
ประกาศแจ้งเตือน เรื่อง การกระทําที่อาจเข้าข่ายเป็นความผิด ตามพระราชกําหนดการกู้ยืมเงินที่เป็นการฉ้อโกงประชาชน พ.ศ. 2527
ประกาศแจ้งเตือนการชักชวนให้ลงทุนในระบบออนไลน์ที่มีลักษณะเป็นแชร์ลูกโซ่ เพื่อให้ประชาชนเกิดความชัดเจนและระมัดระวังในการเข้าร่วมลงทุนออนไลน์ซึ่งอาจเข้าข่ายกระทําความผิดตามพระราชกําหนดการกู้ยืมเงินที่เป็นการฉ้อโกงประชาชน พ.ศ. 2527
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง ได้แถลงข่าวประกาศแจ้งเตือนการชักชวนให้ลงทุนในระบบออนไลน์ที่มีลักษณะเป็นแชร์ลูกโซ่ เพื่อให้ประชาชนเกิดความชัดเจนและระมัดระวังในการเข้าร่วมลงทุนออนไลน์ซึ่งอาจเข้าข่ายกระทําความผิดตามพระราชกําหนดการกู้ยืมเงินที่เป็นการฉ้อโกงประชาชน พ.ศ. 2527 (พระราชกําหนดการกู้ยืมเงินฯ) จึงขอชี้แจงดังนี้
สืบเนื่องจากปัจจุบันมีกลุ่มบุคคลหรือบริษัทหลายแห่งได้จัดหาวิธีการหรือรูปแบบการระดมทุนในรูปแบบใหม่ ๆ เพื่อจูงใจให้ประชาชนทั่วไปเข้าร่วมลงทุน อาทิ การชักชวนให้ลงทุนเก็งกําไรในอัตราแลกเปลี่ยน (Forex) การเล่นแชร์ออมเงินออมทอง แชร์บัตรเติมเงิน แชร์ลอตเตอรี่ หรือการซื้อขายสินค้าออนไลน์ที่มีลักษณะเป็นการเน้นหาสมาชิกรายใหม่ให้เข้าร่วมลงทุน
กระทรวงการคลังจึงขอแจ้งเตือนประชาชนให้ระมัดระวัง เนื่องจากพฤติการณ์ดังกล่าวน่าจะมีลักษณะเป็นการหลอกลวงและอาจเข้าข่ายเป็นการกระทําความผิดตามพระราชกําหนดการกู้ยืมเงินฯ กล่าวคือ มีลักษณะของการโฆษณาหรือประกาศให้ปรากฏต่อประชาชน โดยสัญญาว่าจะจ่ายหรืออาจจะจ่ายผลประโยชน์ตอบแทนในอัตราที่สูงจากการเข้าร่วมลงทุน จากนั้นก็ใช้วิธีการหมุนเวียนเงินจ่ายให้กับผู้ร่วมลงทุนโดยนําเงินจากผู้ร่วมลงทุนรายใหม่จ่ายคืนให้กับผู้ร่วมลงทุนรายต้นๆ โดยมิได้มีการประกอบกิจการที่ชอบด้วยกฎหมายที่จะให้ผลประโยชน์ตอบแทนในอัตราที่สูงตามที่สัญญานั้นได้
ทั้งนี้ ประชาชนที่ถูกชักชวนให้ร่วมลงทุนออนไลน์ ขอให้ตระหนักไว้ว่า ปัจจุบันได้มีกลุ่มมิจฉาชีพที่แฝงตัวมาเพื่อหลอกลวงประชาชนอยู่เป็นจํานวนมาก หากร่วมลงทุนออนไลน์แล้วอาจทําให้เกิดความเสียหายต่อทรัพย์สินของท่านได้ ส่วนประชาชนที่ร่วมลงทุนออนไลน์แล้วเกิดความเสียหายต่อทรัพย์สินสามารถแจ้งความร้องทุกข์ได้ที่สถานีตํารวจในท้องที่ที่เกิดเหตุ (เพื่อไม่ให้คดีขาดอายุความ) หรือส่งเรื่องร้องเรียนมาที่สํานักนโยบายพัฒนาระบบการเงินภาคประชาชน สํานักงานเศรษฐกิจการคลัง (สศค.) ซึ่ง สศค. จะประสานหน่วยงานที่เกี่ยวข้องดําเนินการตามกฎหมายให้ถึงที่สุด
หากท่านมีข้อสงสัยประการใด สามารถสอบถามได้ที่ ส่วนป้องปรามการเงินนอกระบบ สํานักนโยบายพัฒนาระบบการเงินภาคประชาชน สํานักงานเศรษฐกิจการคลัง ถนนพระราม 6 เขตพญาไท กรุงเทพฯ 10400 โทร. 0 2169 7128 ถึง 36 ต่อ 153 - 160 หรือศูนย์รับแจ้งการเงินนอกระบบ โทร. 1359 หรือ e-mail 1359@mof.go.th
สํานักนโยบายพัฒนาระบบการเงินภาคประชาชน สํานักงานเศรษฐกิจการคลัง
โทร. 02 169 7127 ถึง 36 ต่อ 158 หรือศูนย์รับแจ้งการเงินนอกระบบ สายด่วน 1359 กด 1
รัฐบาลไทย-ข่าวทำเนียบรัฐบาล-ครม.อนุมัติขยายระยะเวลาการชำระคืนหนี้เงินกู้ค่าออกแบบ ค่าก่อสร้าง และค่าจ้างที่ปรึกษา โครงการรถไฟฟ้ามหานคร สายเฉลิมรัชมงคล ออกไปจนถึงปี 2572
วันอังคารที่ 8 มีนาคม 2565
ครม.อนุมัติขยายระยะเวลาการชําระคืนหนี้เงินกู้ค่าออกแบบ ค่าก่อสร้าง และค่าจ้างที่ปรึกษา โครงการรถไฟฟ้ามหานคร สายเฉลิมรัชมงคล ออกไปจนถึงปี 2572
ครม.อนุมัติขยายระยะเวลาการชําระคืนหนี้เงินกู้ค่าออกแบบ ค่าก่อสร้าง และค่าจ้างที่ปรึกษา โครงการรถไฟฟ้ามหานคร สายเฉลิมรัชมงคล ออกไปจนถึงปี 2572 โดยให้รัฐบาลรับภาระชําระคืนเงินต้นและดอกเบี้ย
วันที่ 8 มีนาคม 2565 น.ส. ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) อนุมัติขยายระยะเวลาการชําระคืนหนี้เงินกู้ค่าออกแบบ ค่าก่อสร้าง และค่าจ้างที่ปรึกษา โครงการรถไฟฟ้ามหานคร สายเฉลิมรัชมงคล ตามมติครม.เมื่อวันที่ 19 มกราคม 2559 ออกไปจนถึงปี 2572
โดยครม.เห็นชอบให้รัฐบาลรับภาระชําระคืนเงินต้นและดอกเบี้ยของเงินกู้ค่าออกแบบ ค่าก่อสร้าง และค่าจ้างที่ปรึกษาต่อไป ตั้งแต่ปีงบประมาณ 2567 จนถึงปีงบประมาณ 2572 ทั้งนี้หากประมาณการรายได้แตกต่างไปจากที่คาดการณ์ไว้มาก ทั้งกรณีสูงหรือต่ํากว่าประมาณการ กระทรวงคมนาคมจะพิจารณานําเสนอการรับภาระหนี้ของรัฐบาลให้ครม.พิจารณาอีกครั้งตามความเหมาะสม โดยครม.ยังมีมติให้สํานักงบประมาณพิจารณาจัดสรรงบประมาณให้แก่การรถไฟฟ้าขนส่งมวลชนแห่งประเทศไทย(รฟม.)เป็นรายปี จนถึงปีงบประมาณ 2572
ทั้งนี้ครม.ได้มีมติเมื่อวันที่ 12 กันยายน 2538 เห็นชอบให้รัฐบาลรับภาระดอกเบี้ยเงินกู้ค่าออกแบบ ค่าก่อสร้างและค่าจ้างที่ปรึกษาโครงการรถไฟฟ้ามหานคร สายเฉลิมรัชมงคลในระยะเวลา 10 ปีแรก ซึ่งที่ผ่านมารฟม.ได้มีการขออนุมัติขยายระยะเวลาชําระหนี้เงินกู้ดังกล่าวออกไปแล้ว 4 ครั้ง โดยในครั้งนี้รฟม.ขออนุมัติขยายระยะเวลาให้รัฐบาลรับภาระคืนเงินต้นและดอกเบี้ยเงินกู้ต่อตั้งแต่ปีงบประมาณ 2567จนสิ้นสุดสัญญาสัมปทานในปี 2572 จากการประมาณการรายได้ที่รฟม.ได้รับจากสัญญาสัมปทานเดินรถจากบริษัท ทางด่วนและรถไฟฟ้ากรุงเทพ จํากัด (มหาชน)หรือ BEM และรายได้ที่รฟม.ดําเนินการเองในส่วนของการพัฒนาเชิงพาณิชย์ในธุรกิจเกี่ยวเนื่องกับกิจการรถไฟฟ้ายังไม่ครอบคลุมค่าใช้จ่ายในการดําเนินงานของรฟม.และการชําระคืนภาระหนี้ที่รฟม.ได้กู้มาดําเนินโครงการรถไฟฟ้าสายต่างๆ ซึ่งมีการทยอยจ่ายคืนชําระหนี้เป็นรายปี และรฟม.ยังต้องนํารายได้ของโครงการฯสายเฉลิมรัชมงคลไปใช้จ่ายในโครงการรถไฟฟ้าสายอื่นๆที่รฟม.รับผิดชอบด้วย
สําหรับภาระหนี้คงค้างของรฟม. ณ วันที่ 31 มีนาคม 2564 พบว่า มีหนี้คงค้างรวม 177,801 ล้านบาท เป็นหนี้เงินกู้จากต่างประเทศ 30,357 ล้านบาท และเงินกู้ภายในประเทศ 147,443 ล้านบาท โดยโครงการฯสายเฉลิมรัชมงคล มีภาระหนี้คงค้างเงินกู้ภายในประเทศจํานวน 1,550 ล้านบาท และเงินกู้ต่างประเทศ(JICA) จํานวน 29,627 ล้านบาท รวม 31,177 ล้านบาท อย่างไรก็ตามประมาณการภาระหนี้ของโครงการฯ สายเฉลิมรัชมงคลตามเงื่อนไขของสัญญาเงินกู้พบว่าตั้งแต่ปี 2564-2572 จะต้องชําระเงินต้นจํานวน 15,802 ล้านบาท และดอกเบี้ย 8,074 ล้านบาท รวมทั้งสิ้น 23,876 ล้านบาท และช่วงปี 2573-2583มีภาระหนี้ชําระเงินต้นจํานวน 15,967 ล้านบาท และดอกเบี้ยจํานวน 3,232 ล้านบาท รวม 19,200 ล้านบาท
นอกจากนี้ยังได้ประมาณการรายได้ และรายจ่ายรวมของโครงการรถไฟฟ้าสายต่างๆในช่วงสัญญาสัมปทานโครงการฯสายเฉลิมรัชมงคลปี 2564-2572 พบว่า จะมีรายได้รวม 47,391 ล้านบาท และรายจ่าย 119,481 ล้านบาท มีรายจ่ายเกินรายได้จํานวน 72,089 ล้านบาท
--------------------
รัฐบาลไทย-ข่าวทำเนียบรัฐบาล-ดีอีเอส เตือนปชช.ระวังข่าวปลอมเก่าถูก “รีโพสต์” ป่วนสังคม
วันเสาร์ที่ 29 มกราคม 2565
ดีอีเอส เตือนปชช.ระวังข่าวปลอมเก่าถูก “รีโพสต์” ป่วนสังคม
ดีอีเอส เตือนปชช.ระวังข่าวปลอมเก่าถูก “รีโพสต์” ป่วนสังคม
“นพวรรณ”โฆษกดีอีเอสฝ่ายการเมืองเตือนประชาชนรอบคอบรับข่าว-ชัวร์ก่อนแชร์ข่าวหลังพบล่าสุดมีการรีโพสต์ข่าวปลอมเก่าหมวดสุขภาพดันเฟคนิวส์เรื่อง“น้ําโซดาช่วยทําให้อาหารย่อยได้ง่ายขึ้น”ขึ้นแท่นข่าวปลอมที่คนสนใจสูงสุดประจําสัปดาห์
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่ 21-27ม.ค. 65โดยศูนย์ต่อต้านข่าวปลอมมีข้อความที่เข้ามาทั้งสิ้น11,434,208ข้อความจากการคัดกรองมีข้อความที่ต้องดําเนินการตรวจสอบ(Verify)จํานวน203ข้อความรวมเรื่องที่ต้องดําเนินการตรวจสอบ98เรื่อง
โดยข่าวปลอมที่มีคนสนใจสูงสุดเป็นอันดับ1คือเรื่องน้ําโซดาช่วยทําให้อาหารย่อยได้ง่ายขึ้นซึ่งข่าวนี้ทางศูนย์ต่อต้านข่าวปลอมเคยเผยแพร่ไปตั้งแต่ปลายปี2563จากการที่ศูนย์ฯได้ตรวจสอบข้อเท็จจริงโดยสํานักงานคณะกรรมการอาหารและยา(อย.)กระทรวงสาธารณสุขพบว่าข้อมูลดังกล่าวนั้นเป็นข้อมูลเท็จ
“ข่าวปลอมหลายข่าวมักมีการเผยแพร่และแชร์ซ้ําๆโดยผู้ไม่หวังดีเพื่อหวังสร้างความตื่นตระหนกและหลอกลวงให้ประชาชนหลงเชื่อหรือเกิดความเสียหายดังนั้นขอให้ประชาชนช่วยกันระวังการรับข้อมูลข่าวสารทางออนไลน์/โซเชียลต้องตรวจสอบให้รอบคอบก่อนเชื่อก่อนแชร์ข่าวปลอมหรือข่าวบิดเบือนโดยความรู้เท่าไม่ถึงการณ์โดยอาจตรวจสอบผ่านช่องทางต่างๆของศูนย์ต่อต้านข่าวปลอมหรือหน่วยงานที่เกี่ยวข้องกับข่าวเรื่องนั้นๆ”นางสาวนพวรรณกล่าว
สําหรับจํานวนข่าวที่ต้องดําเนินการตรวจสอบในรอบสัปดาห์นี้มีทั้งหมด98เรื่องแบ่งเป็นกลุ่มนโยบายรัฐบาล/ข่าวสารทางราชการ55เรื่องกลุ่มผลิตภัณฑ์สุขภาพ33เรื่องกลุ่มภัยพิบัติ3เรื่องและกลุ่มเศรษฐกิจ7เรื่อง
ทั้งนี้อยากขอความร่วมมือจากประชาชนอย่างต่อเนื่องเพื่อช่วยกันแก้ไขปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
***********
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ มอบรางวัล TAQA
วันอังคารที่ 7 ธันวาคม 2564
รองปลัดฯ ภานุวัฒน์ มอบรางวัล TAQA
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานในพิธีมอบรางวัล Thailand Automotive Quality Award  หรือ TAQA Award 2021 สุดยอดธุรกิจยานยนต์
รองปลัดฯ ภานุวัฒน์ มอบรางวัล TAQA
วันนี้ (7 ธันวาคม 2564) เวลา 13.30 น. นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานในพิธีมอบรางวัล Thailand Automotive Quality Award หรือ TAQA Award 2021 สุดยอดธุรกิจยานยนต์ โดยมีนายสุกิจ ตันสกุล ประธานกรรมการบริหาร บริษัท คัสต้อม เอเซีย จํากัด ให้การต้อนรับและกล่าวรายงาน พร้อมมีนายพิสิฐ รังสฤษฎ์วุฒิกุล ผู้อํานวยการสถาบันยานยนต์ร่วมเป็นเกียรติ ณ อาคารชาเลนเจอร์ อิมแพ็ค เมืองทองธานี
โดยในปีนี้ผู้ที่รับรางวัลธุรกิจยานยนต์ยอดนิยม ด้านภาพลักษณ์ ประเภทประหยัดพลังงานได้แก่บีเอ็มดับบลิว และรางวัลธุรกิจยานยนต์ยอดนิยม ด้านภาพลักษณ์ ประเภทรูปลักษณ์ดึงดูดใจ ได้แก่อีซูซุ และรางวัลธุรกิจยานยนต์ยอดนิยมด้านผลิตภัณฑ์ ได้แก่ แบตเตอรี่รถยนต์ 3K
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๒ ครั้งที่ ๘/๒๕๖๔
วันจันทร์ที่ 9 สิงหาคม 2564
กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๘/๒๕๖๔
กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๘/๒๕๖๔
ในวันจันทร์ที่ ๙ สิงหาคม ๒๕๖๔ เวลา ๑๔.๓๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๒ ครั้งที่ ๘/๒๕๖๔ โดยมี นายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม พร้อมด้วยคณะอนุกรรมการ และเจ้าหน้าที่ที่เกี่ยวข้อง เข้าร่วมประชุมผ่านระบบการประชุมทางไกล (Video Conference) ณ ห้องประชุม ๑๐-๖ ชั้น ๑๐ อาคารกระทรวงยุติธรรม
โดยที่ประชุมได้รับทราบผลการดําเนินงานข้อมูลแสดงการให้ความช่วยเหลือประชาชน ปีงบประมาณ ๒๕๖๔ (ภาพรวมทั่วประเทศ) โดยกองทุนยุติธรรม ได้รวบรวมผลการให้ความช่วยเหลือประชาชนตามภารกิจกองทุนยุติธรรม ผ่านระบบ JFReport (https://jfreport.moj.go.th) ซึ่งปัจจุบันมีผู้เข้ารับบริการทั้งหมด จํานวน ๔,๑๒๖ ราย (ข้อมูล ณ วันที่ ๑ ตุลาคม ๒๕๖๓ – ๓๑ กรกฎาคม ๒๕๖๔) แบ่งเป็นผู้มาขอรับคําปรึกษากฎหมาย จํานวน ๔๕๖ ราย และผู้มาขอรับความช่วยเหลือตามภารกิจของกองทุนยุติธรรม จํานวน ๓,๖๗๐ ราย
นอกจากนี้ ที่ประชุมได้พิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานครฯ คณะที่ ๒ จํานวน ๔ ราย
รัฐบาลไทย-ข่าวทำเนียบรัฐบาล-ครม.ผ่านร่างกฎกระทรวงแรงงาน ปรับสูตรคำนวณบำเหน็จชราภาพกรณีผู้ประกันตนที่รับบำนาญเสียชีวิต ให้ทายาทได้รับเงินบำเหน็จเพิ่มขึ้น
วันอังคารที่ 1 กุมภาพันธ์ 2565
ครม.ผ่านร่างกฎกระทรวงแรงงาน ปรับสูตรคํานวณบําเหน็จชราภาพกรณีผู้ประกันตนที่รับบํานาญเสียชีวิต ให้ทายาทได้รับเงินบําเหน็จเพิ่มขึ้น
ครม.ผ่านร่างกฎกระทรวงแรงงาน ปรับสูตรคํานวณบําเหน็จชราภาพกรณีผู้ประกันตนที่รับบํานาญเสียชีวิต ให้ทายาทได้รับเงินบําเหน็จเพิ่มขึ้น
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 1 กุมภาพันธ์ 2565 ว่า ครม.อนุมัติหลักการร่างกฎกระทรวงกําหนดหลักเกณฑ์ วิธีการ ระยะเวลา และอัตราการจ่ายประโยชน์ทดแทนในกรณีชราภาพ (ฉบับที่ ..) พ.ศ. .... ตามที่กระทรวงแรงงานเสนอ ร่างกฎกระทรวงฉบับนี้ เป็นการแก้ไขเพิ่มเติมกฎกระทรวงกําหนดหลักเกณฑ์ วิธีการ ระยะเวลา และอัตราการจ่ายประโยชน์ทดแทนในกรณีชราภาพ พ.ศ.2550 โดยแก้ไขเพิ่มเติมหลักเกณฑ์การจ่ายประโยชน์ทดแทนในกรณีชราภาพ เพื่อเป็นหลักประกันแก่ผู้รับเงินบําเหน็จชราภาพในกรณีผู้รับเงินบํานาญชราภาพเสียชีวิตภายใน 60 เดือน นับแต่เดือนที่มีสิทธิรับบํานาญชราภาพ ให้ได้รับเงินบําเหน็จชราภาพเพิ่มขึ้น ซึ่งมีสาระสําคัญดังนี้
1.ผู้รับบํานาญชราภาพถึงแก่ความตายภายใน 60 เดือน นับแต่เดือนที่มีสิทธิได้รับเงินบํานาญชราภาพ ให้จ่ายเงินบําเหน็จชราภาพ จากเดิม 10 เท่าของเงินบํานาญชราภาพรายเดือนที่ได้รับครั้งสุดท้ายก่อนถึงแก่ความตาย เป็น “จํานวนเท่ากับจํานวนเงินบํานาญชราภาพที่ได้รับเดือนสุดท้ายก่อนถึงแก่ความตาย x จํานวนเดือนที่เหลือหลังจากผู้รับเงินบํานาญชราภาพถึงแก่ความตายจนครบ 60 เดือน
ตัวอย่างเช่น กรณีที่ผู้ประกันตนได้รับบํานาญชราภาพเดือนละ 5,250 บาท โดยได้รับมาแล้ว 20 เดือน ก่อนถึงแก่ความตาย เมื่อผู้ประกันตนเสียชีวิต ทายาทของผู้ประกันตนจะได้รับบําเหน็จชราภาพ ตามที่ร่างกฎกระทรวงฉบับใหม่กําหนด คือ 5,250 x (60 - 20) = 210,000 บาท จากเดิมจะได้รับ 5,250 x 10 = 52,500 บาท
2.บุคคลซึ่งถูกงดการจ่ายเงินบํานาญชราภาพ เนื่องจากกลับเข้าเป็นผู้ประกันตนและความเป็นผู้ประกันตนสิ้นสุดลงด้วยเหตุเสียชีวิต หากบุคคลนั้นได้รับเงินบํานาญชราภาพมาแล้วไม่เกิน 60 เดือน ให้จ่ายเงินบําเหน็จชราภาพ จากเดิม 10 เท่าของเงินบํานาญชราภาพรายเดือนครั้งสุดท้าย ก่อนกลับเขาเป็นผู้ประกันตน เป็น “จํานวนเท่ากับจํานวนเงินบํานาญชราภาพที่ได้รับเดือนสุดท้ายก่อนกลับเข้าเป็นผู้ประกันตน x จํานวนเดือนที่เหลือหลังจากผู้รับเงินบํานาญชราภาพกลับเข้าเป็นผู้ประกันตนจนครบ 60 เดือน”
ตัวอย่างเช่น กรณีที่ผู้ประกันตนได้รับบํานาญชราภาพเดือนละ 5,250 บาท และได้รับเงินบํานาญชราภาพมาแล้ว 20 เดือน ต่อมากลับเข้ามาทํางาน เงินบํานาญชราภาพดังกล่าวจะถูกงดจ่าย และเมื่อผู้ประกันตนเสียชีวิต ทายาทของผู้ประกันตนจะได้รับบําเหน็จชราภาพ ตามที่ร่างกฎกระทรวงฉบับใหม่กําหนด คือ 5,250 x (60 - 20) = 210,000 บาท จากเดิมจะได้รับ 5,250 x 10 = 52,500 บาท
3.กําหนดให้ผู้รับบํานาญชราภาพอยู่ก่อนกฎกระทรวงฉบับนี้ใช้บังคับและรับบํานาญชราภาพมาแล้วยังไม่ครบ 60 เดือน ให้จ่ายเงินบําเหน็จชราภาพจนครบ 60 เดือน และในกรณีรับเงินบํานาญชราภาพมาแล้ว และจํานวนเดือนเหลือน้อยกว่า 10 เดือน ให้จ่ายเงินบําเหน็จชราภาพเป็นจํานวน 10 เท่าของเงินบํานาญชราภาพรายเดือนที่ได้รับเดือนสุดท้ายก่อนถึงแก่ความตาย
ทั้งนี้ ที่ประชุมให้กระทรวงแรงงานรับความเห็นของกระทรวงการคลังและสํานักงานงบประมาณไปพิจารณาดําเนินการ และจะให้ส่งร่างกฎกระทรวงให้สํานักงานคณะกรรมการกฤษฎีกาตรวจพิจารณาแล้วดําเนินการต่อไปได้
----------------------
รัฐบาลไทย-ข่าวทำเนียบรัฐบาล-​Thailand to host “APEC Health Week” during Aug 22-26
วันอาทิตย์ที่ 21 สิงหาคม 2565
​Thailand to host “APEC Health Week” during Aug 22-26
​Thailand to host “APEC Health Week” during Aug 22-26
Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha expressed confidence on Thailand’s capability to host various meetings and events under the APEC framework, including the “APEC Health Week”, to be held during August 22-26, 2022.
According to the Acting Government Spokesperson, Thailand will host the 12th High Level Meeting on Health and the Economy (HLMHE) under the theme: “Open to Partnership. Connect with the World. Balance Health and the Economy”, which will be the first public health conference (“APEC Health Week”) in the country. The meeting will be organized both onsite and online, and Thailand is now ready to welcome the attendance of public health ministers of the APEC member economies, heads of international organizations, i.e., ASEAN Secretary-General and APEC Secretariat Executive Director, as well as 150 high-level officials and representatives from various sectors.
The event will be an opportunity for Thailand to showcase its medical and public health capacity on par with the international standard, and to become world's medical hub, through the exhibition of medical service magnets, medical tourism activities, and high products hub, such as Thai traditional massage, spa treatment.
The Prime Minister thanked all concerned agencies for supporting and organizing various meetings under the APEC framework which fitted the country’s honor as APEC host. Thailand’s hosting of the APEC Health Week 2022 in the midst of world’s various challenges will also be an opportunity for all sides to join forces in attaining public health and economic balances in a bid to move toward sustainable and inclusive economic recovery.
รัฐบาลไทย-ข่าวทำเนียบรัฐบาล-วธ.อนุรักษ์สืบสานการแสดงศิลปวัฒนธรรมพื้นบ้าน ร่วมจ.พระนครศรีอยุธยา สมาคมลิเกประเทศไทย หน่วยงานรัฐ เอกชน เครือข่ายวัฒนธรรม จัดงาน “มหกรรมนาฏดนตรี เปิดตำนานการแสดงลิเก”
วันพฤหัสบดีที่ 31 มีนาคม 2565
วธ.อนุรักษ์สืบสานการแสดงศิลปวัฒนธรรมพื้นบ้าน ร่วมจ.พระนครศรีอยุธยา สมาคมลิเกประเทศไทย หน่วยงานรัฐ เอกชน เครือข่ายวัฒนธรรม จัดงาน “มหกรรมนาฏดนตรี เปิดตํานานการแสดงลิเก”
วธ.อนุรักษ์สืบสานการแสดงศิลปวัฒนธรรมพื้นบ้าน ร่วมจ.พระนครศรีอยุธยา สมาคมลิเกประเทศไทย หน่วยงานรัฐ เอกชน เครือข่ายวัฒนธรรม จัดงาน “มหกรรมนาฏดนตรี เปิดตํานานการแสดงลิเก” วันที่ 31 มี.ค.- 3 เม.ย.นี้ ณ วัดมหาธาตุ อุทยานประวัติศาสตร์พระนครศรีอยุธยา
วธ.อนุรักษ์สืบสานการแสดงศิลปวัฒนธรรมพื้นบ้าน ร่วมจ.พระนครศรีอยุธยา สมาคมลิเกประเทศไทย หน่วยงานรัฐ เอกชน เครือข่ายวัฒนธรรม จัดงาน “มหกรรมนาฏดนตรี เปิดตํานานการแสดงลิเก” วันที่ 31 มี.ค.- 3 เม.ย.นี้      ณ วัดมหาธาตุ อุทยานประวัติศาสตร์พระนครศรีอยุธยา
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มุ่งขับเคลื่อนนโยบายรัฐบาลโมเดลเศรษฐกิจใหม่ BCG และผลักดัน “Soft Power” ความเป็นไทย เช่น ศิลปะการแสดง งานฝีมือและหัตถกรรม อาหารไทย การท่องเที่ยวเชิงวัฒนธรรม รวมถึงวธ.มีนโยบายสืบสาน รักษาและต่อยอดงานศิลปวัฒนธรรมของชาติให้คงอยู่อย่างยั่งยืน จึงมุ่งส่งเสริมและเปิดพื้นที่ให้ศิลปินพื้นบ้านได้มีโอกาสถ่ายทอดศิลปวัฒนธรรมการแสดงพื้นบ้านและมรดกภูมิปัญญาทางวัฒนธรรมท้องถิ่น รวมทั้งส่งเสริมให้เด็ก เยาวชนและประชาชนได้ศึกษาเรียนรู้ศิลปะการแสดงพื้นบ้าน ซึ่งในส่วนของศิลปะการแสดงนาฏดนตรีหรือลิเกเป็นภูมิปัญญาท้องถิ่นอันทรงคุณค่า และมีรูปแบบการแสดงที่เป็นเอกลักษณ์เฉพาะตัวสามารถดําเนินเรื่องได้หลากหลาย การแสดงลิเกมีประวัติความเป็นมาอยู่คู่กับสังคมไทยมาอย่างยาวนาน ให้ความสนุกสนาน บันเทิงโดยเฉพาะวิถีภาคกลางยามเมื่อมีเทศกาลงานประเพณี การแสดงลิเกมักเป็นส่วนหนึ่งของงานมหรสพนั้นๆเสมอ ดังนั้น วธ.ร่วมมือกับจังหวัดพระนครศรีอยุธยา สมาคมลิเกประเทศไทย หน่วยงานรัฐ เอกชน ชุมชนและเครือข่ายทางวัฒนธรรม จัดงาน “มหกรรมนาฏดนตรี เปิดตํานานการแสดงลิเก” ขึ้น ระหว่างวันที่ 31 มีนาคม - 3 เมษายน 2565 ณ วัดมหาธาตุ อุทยานประวัติศาสตร์พระนครศรีอยุธยา จ.พระนครศรีอยุธยา
รัฐมนตรีว่าการกระทรวงวัฒนธรรม กล่าวอีกว่า กิจกรรมภายในงานประกอบด้วยพิธีไหว้ครูลิเก นิทรรศการเผยแพร่องค์ความรู้การแสดงลิเก การแสดงของคณะลิเก 12 คณะ เช่น คณะศรราม น้ําเพชร คณะรวมดาวสิงห์บุรี คณะนุ๊ก กิติภพ วินิจ เป็นต้น การแสดงศิลปวัฒนธรรมพื้นบ้านภาคกลาง การสาธิต ภูมิปัญญาทางวัฒนธรรมและการจําหน่ายผลิตภัณฑ์ทางวัฒนธรรม ซึ่งงานนี้เป็นการขับเคลื่อนนโยบาย และวิสัยทัศน์ใหม่ของวธ. คือ “วัฒนธรรมและความคิดสร้างสรรค์มีบทบาทนําในการพัฒนาเศรษฐกิจและสังคมไทย” และปรับเปลี่ยนบทบาทสู่กระทรวงสังคมกึ่งเศรษฐกิจ “วัฒนธรรมทําดี ทํางาน ทําเงิน” รวมทั้ง การอนุรักษ์และเผยแพร่ศิลปวัฒนธรรม ช่วยส่งเสริมเศรษฐกิจฐานรากด้วยการพัฒนาต่อยอดอัตลักษณ์ไทยสู่การท่องเที่ยวเชิงวัฒนธรรม สร้างงาน สร้างรายได้ให้แก่ศิลปิน ผู้ประกอบการด้านวัฒนธรรมและชุมชนท้องถิ่นอย่างยั่งยืนตามเป้าหมายยุทธศาสตร์ชาติ 20 ปี
รัฐบาลไทย-ข่าวทำเนียบรัฐบาล-ครม. เห็นชอบกรอบท่าทีเจรจาของไทย ในการประชุมกรอบอนุสัญญาสหประชาชาติ ว่าด้วยการเปลี่ยนแปลงสภาพภูมิอากาศประจำปี 2564
วันอังคารที่ 19 ตุลาคม 2564
ครม. เห็นชอบกรอบท่าทีเจรจาของไทย ในการประชุมกรอบอนุสัญญาสหประชาชาติ ว่าด้วยการเปลี่ยนแปลงสภาพภูมิอากาศประจําปี 2564
ครม. เห็นชอบกรอบท่าทีเจรจาของไทยในการประชุมกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศประจําปี 2564 เน้นจุดยืนให้ประเทศพัฒนาแล้วต้องเป็นผู้นําในการลดการปล่อยก๊าซเรือนกระจก พร้อมสนับสนุนทางการเงินแก่ประเทศกําลังพัฒนาอย่างเพียงพอ สมดุล
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.)เห็นชอบกรอบท่าทีเจรจาของไทยในการประชุมกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศประจําปี 2564 ระหว่างวันที่ 31 ตุลาคม-12 พฤศจิกายน 2564 โดยท่าทีของประเทศไทยให้ความสําคัญกับ ความเป็นธรรมและความรับผิดชอบร่วมกันในระดับที่แตกต่างโดยคํานึงถึงขีดความสามารถของแต่ละประเทศ เน้นย้ําให้ประเทศพัฒนาแล้วต้องเป็นผู้นําในการลดการปล่อยก๊าซเรือนกระจก ให้การจัดทําและการดําเนินงานตามการมีส่วนร่วมที่ประเทศกําหนด อยู่ภายใต้หลักการของกรอบอนุสัญญาฯและความตกลงปารีส การกําหนดนโยบายหรือมาตรการด้านการเปลี่ยนแปลงสภาพภูมิอากาศต้องคํานึงถึงผลกระทบด้านเศรษฐกิจ การค้า และสังคมของประเทศกําลังพัฒนา ส่งเสริมบทบาทของภาคป่าไม้และการใช้ประโยชน์ที่ดินทั้งในด้านการกักเก็บคาร์บอนและการปรับตัวต่อผลกระทบจากการเปลี่ยนแปลงสภาพภูมิอากาศ
นอกจากนี้การกําหนดแนวทางและความกลไกความร่วมมือเกี่ยวกับกลไกตลาดและไม่ใช่ตลาดต้องมีความยืดหยุ่น ไม่เป็นภาระเพิ่มเติม ต้องการให้มีการยกระดับการสนับสนุนทางด้านการเงิน เทคโนโลยี และการเสริมสร้างศักยภาพต่อการดําเนินงานด้านการปรับตัวของประเทศกําลังพัฒนา ให้มีการสนับสนุนด้านองค์ความรู้ การวิจัย การเงิน การถ่ายทอดเทคโนโลยี และเสริมสร้างศักยภาพในภาคเกษตรเพื่อลดผลกระทบจากการเปลี่ยนแปลงสภาพภูมิอากาศ ให้ประเทศพัฒนาแล้วเป็นผู้นําและยกระดับการสนับสนุนทางการเงินแก่ประเทศกําลังพัฒนาอย่างเพียงพอ สมดุล และต่อเนื่อง ให้มีการยกระดับศักยภาพของบุคลากร สถาบัน และระบบในประเทศกําลังพัฒนาอย่างบูรณาการและยั่งยืน การกําหนดรายละเอียดของกรอบความโปร่งใสในการดําเนินงานและการสนับสนุนต้องมีความยืดหยุ่นและคํานึงถึงศักยภาพที่แตกต่างของประเทศกําลังพัฒนา
ทั้งนี้ ประเทศไทยพร้อมจะเป็นประเทศที่ให้และประสานความช่วยเหลือหรือแลกเปลี่ยนประสบการณ์การดําเนินงานการเปลี่ยนแปลงสภาพภูมิอากาศไปยังประเทศกําลังพัฒนาอื่นๆ
รัฐบาลไทย-ข่าวทำเนียบรัฐบาล-เร่ง ดูแลสุขภาพประชาชน จากเหตุโรงงานระเบิด
วันอังคารที่ 6 กรกฎาคม 2564
เร่ง ดูแลสุขภาพประชาชน จากเหตุโรงงานระเบิด
....
จากเหตุระเบิดและไฟไหม้โรงงานผลิตโฟม ใน ต.บางพลีใหญ่ อ.บางพลี จ.สมุทรปราการ รัฐบาลได้ส่งเจ้าหน้าที่อาชีวเวชกรรม รพ.บางพลี สํานักงานสาธารณสุขอําเภอบางพลี รพ.สต. และ อสม. ร่วมกับองค์กรปกครองส่วนท้องถิ่น ดูแลสุขภาพและอํานวยความสะดวกแก่ประชาชน ที่ศูนย์อพยพทั้ง 7 แห่ง
.
นอกจากนี้ ยังมีสํานักควบคุมป้องกันโรคที่ 6 และศูนย์อนามัยที่ 6 จ.ชลบุรี ลงพื้นที่คัดกรองสุขภาพประชาชน ที่ได้รับผลกระทบจากสารเคมี และให้ความรู้ในการดูแลตนเอง รวมถึงแนะนําด้านอนามัยสิ่งแวดล้อมในพื้นที่เกิดเหตุด้วย
.
สําหรับสารเคมีที่พบ คือ สไตรีนโมโนเมอร์ เมื่อเผาไหม้จะกลายเป็นก๊าซคาร์บอนมอกไซด์ ระคายเคืองต่อระบบหายใจ ลําคอ ปวดศีรษะ มึนงง อ่อนเพลีย คลื่นไส้ หากหายใจเข้าไปในเวลานาน แม้ความเข้มข้นต่ํา ก็อาจมีอาการทางสายตา การได้ยินเสื่อมลง การตอบสนองช้าลง ถ้าเข้าตา จะเคืองตา ถูกผิวหนัง จะระคายผิวหนัง เมื่อซึมเข้าผิวหนัง จะทําให้ผิวแดง แห้งและแตก
.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------